Dārzs ar spoku

"Dārzs ar spoku" ir 1983. gada Latvijas PSR spēlfilma, kas uzņemta Rīgas Kinostudijā pēc Ērika Lansa stāsta "Ābeļdārzs ar spoku" motīviem. Filmas režisors ir Oļģerts Dunkers.

 Sižets 
Imants un Linda no vecas sieviņas iegādājas lauku māju, kurā dzīvo arī puika Albīns, kas atstāts pie tantiņas. Pēc nepieciešamo dokumentu noformēšanas iepriekšējā saimniece pēkšņi nomirst un jaunie saimnieki ir spiesti piedalīties mazā zēna likteņa izlemšanā.

Izrādās, ka bērna māte ir vecenītes radiniece. Viņa atstājusi bērnu tantes aprūpē, baidoties, ka viņš kļūs par traucēkli jaunajām attiecībām.

Jaunie saimnieki sadraudzējas ar Albīnu un iemīl viņu. Kad top skaidrs, ka neviens no īstajiem vecākiem, dažādu iemeslu dēļ, nevarēs atņemt viņiem puisēnu, Imants un Linda nolemj puiku paturēt.

 Lomās 
 Mārtiņš Kvēps — Albīns
 Andis Kvēps — Imants
 Akvelīna Līvmane — Linda
 Pēteris Liepiņš — elektriķis
 Lāsma Kugrēna — friziere, Albīna māte
 Juris Lejaskalns — Robertsons
 Dzidra Ritenberga — Robertsone
 Antra Liedskalniņa — sieviete autoostā
 Pēteris Lūcis — kurinātājs Herberts
 Baiba Indriksone — Mirdza
 Egons Maisaks — Mirdzas vīrs
 Eugenija Šulgaite — vecenīte
 Harijs Misiņš — vectēvs

Epizodēs 
Tatjana Šverste, Haralds Topsis, Leons Krivāns, Inguna Zemzare

 Filmēšanas grupa 
 Režisors — Oļģerts Dunkers
 Scenārija autori — Oļģerts Dunkers, Ēriks Lanss
 Operators — Mārtiņš Kleins
 Komponists — Juris Karlsons
 Montāža — Maija Indersone
 Mākslinieks — Gunārs Balodis
 Kostīmu mākslinieks — Večella Varslavāne

 Interesanti fakti 
 Lauku mājas filmēšana norisinājās pie Vēķu ezera Drabešu pagastā.O. Dunkers. Daži citāti ar piebildēm. /Māksla. - 1985.g. - Nr.1.

 Atsauces 

 Ārējās saites 

 Filmas.lv profils

Kategorija:1983. gada Latvijas PSR filmas
Kategorija:Filmas latviešu valodā
Kategorija:Rīgas Kinostudijas filmas
Kategorija:Oļģerta Dunkera filmas